প্রধানমন্ত্রীর উপস্থিতিতে সরকারি অনুষ্ঠানে পড়ুয়াদের নিয়ে গাওয়ানো হল RSS -এর গান!

ওয়েবডেস্ক- মোদির (Pm Narendra Modi) উপস্থিতিতে বন্দে ভারত ট্রেনের (Vande Bharat Train) উদ্বোধনে RSS-র গান গাওয়ার অভিযোগ। গুরুতর অভিযোগ কেরলের মুখ্যমন্ত্রী পিনারাই বিজয়নের (Kerala Chief Minister Pinarayi Vijayan) । কয়েকটি বন্দে ভারত ট্রেনের সঙ্গে এর্নাকুলাম থেকে বেঙ্গালুরু রুটের উদ্বোধন হয় শনিবার। এখানেই RSS-এর ‘নমস্তে সদা বৎসলে’ গানটি গেয়েছে স্কুলের ছাত্ররা। বিজয়নের কড়া বিবৃতির পরেই সংশ্লিষ্ট ভিডিয়ো-টি প্রত্যাহার করে নেয় দক্ষিণ রেল। পরে আবার ওই ভিডিয়ো পোস্ট করে জানায়, ওইটি সংশ্লিষ্ট স্কুলের প্রার্থনা সংগীত। RSS-র গানকে স্কুলের প্রার্থনা-গান বলে চালাবার চেষ্টা দক্ষিণ রেলের, ঘটনায় প্রবল বিতর্ক।

বিজয়ন এ প্রসঙ্গে দক্ষিণ রেলকে তীব্র সমালোচনা করে বলেন, এর্নাকুলাম থেকে বেঙ্গালুরু রুটের উদ্বোধন আরএসএস-এর গণ গীত গাওয়ার তীব্র প্রদিবাদ জানাচ্ছি। এটি গ্রহণযোগ্য নয়। তিনি সব মানুষকে এর প্রতিবাদের সরব হওয়ার আবেদন জানান। কারণ এটি সংবিধানের মৌলিক নীতির পরিপন্থী, প্রশাসনিক নিরপত্তা লঙ্ঘন’।

আরও পড়ুন- “হ্যারিকেন নয়, এলইডি জ্বলবে বিহারে…,” RJD-কে নিশানা যোগীর

একই সঙ্গে পিনারাই বিজয়ন বলেন, এই গান এমন এক সংগঠনের যারা অন্য ধর্মের বিরুদ্ধে ঘৃণা ছড়ার আর বিভাজনের রাজনীতি করে। সরকারিভাবে এমন সংঠনের গানকে অন্তভুক্ত করা সংবিধানের অবমাননা। এই গান গাওয়া নিয়ে প্রতিবাদ জানিয়ে প্রধানমন্ত্রী নরেন্দ্র মোদিকেও চিঠি দিয়েছে সংশ্লিষ্ট স্কুল। কেরলের যে স্কুলে পড়ুয়াদের নিয়ে আরএসএসের গণ গীত গাওয়ানো হয়েছে, সেই স্কুলের প্রশ্ন পড়ুয়াদের দিয়ে দেশাত্মবোধক গানও গাওয়ান যেত? তাহলে কেন সরকারি অনুষ্ঠানে এই ধরনের গান গাওয়ানো হচ্ছে?

দেখুন আরও খবর-